רגימנט 'משמר הדרגונים הראשון של המלך' נוסד בשנת 1685 כתגובה למרד מונמות' בתור 'רגימנט הפרשים של לנייר' והוכר גם בשם 'רגימנט הפרשים השני של המלכה' (על שם המלכה מרי ממודנה). הרגימנט לקח חלק במערכות העיקריות של המאה ה-18 בהן מלחמת הירושה האוסטרית ומלחמת שבע השנים, ב-1714 נקרא הרגימנט על שם המלך ג'ורג' הראשון ובשנת 1751 שונה לרגימנט דרגונים וזכה למעמד של רגימנט משמר וכן שונה שמו ל-'משמר הדרגונים הראשון של המלך'. משמר הדרגונים לקח חלק ממלחמות נפולאון ובין היתר היה חלק בהסתערות מכריעה במהלך קרב ווטרלו ב-1815. במהלך המאה ה-19 רגימנט המשמר שתתף במספר מערכות חשובות בהן המרד ההודי הגדול ב-1857, מלחמת האופיום השנייה ב-1860, מלחמת הזולו ב-1879, מלחמת הבורים הראשונה ב-1881 ומלחמת הבורים השנייה ב-1889.